Bramall Lane

Bramall Lane je futbalový štadión v Sheffielde v South Yorkshire v Anglicku. Štadión je domovom futbalového klubu Sheffield United, ktorý momentálne pôsobí v Premier League. S kapacitou 32 050 miest na sedenie je to 20. najväčší štadión v Anglicku. História Kriket Bramall Lane otvorili ako kriketový štadión v roku 1855, pričom si ho prenajal Michael Ellison od vojvodu z Norfolku za ročné nájomné 70 libier. Miesto bolo vtedy ďaleko od priemyselnej oblasti mesta a relatívne bez dymu. Bol postavený na usporiadanie zápasov miestnych kriketových klubov a pôvodne tam hralo šesť klubov, z ktorých jeden bol Wednesday Cricket Club, predchodca Sheffield Wednesday. Futbal Prvý futbalový zápas sa na štadióne odohral 29. decembra 1862 medzi Sheffieldom a Hallamom. Zápas sa hral s cieľom získať peniaze pre fond Lancashire Distress Fund a skončil sa 0:0. 22. marca 1889, šesť dní po tom, čo 22 688 ľudí zaplatilo za sledovanie semifinále FA Cupu medzi Preston North End a West Bromwich Albion, bolo rozhodnuté vytvoriť domáci futbalový tím, ktorý bude hrať na Bramall Lane. Dostal názov Sheffield United podľa kriketového tímu. Medzinárodné zápasy Bramall Lane bol pravidelne využívaný na medzinárodné zápasy pred výstavbou národného štadióna v Londýne. 14. októbra 1878 sa na Bramall Lane odohral vôbec prvý futbalový zápas na svete s umelým osvetlením za účasti viac ako 20 000 divákov. Zápas Anglicka so Škótskom 10. marca 1883 bol prvým zápasom medzi týmito dvoma krajinami mimo Londýna a Glasgowa. Bramall Lane je po Racecourse Ground vo Wrexhame druhým najstarším futbalovým štadiónom na svete, ktorý je stále schopný organizovať medzinárodné zápasy. Míľniky 1855: Štadión v Bramall Lane bol postavený pre kriket. 1896: Postavená nová tribúna John Street s miestami pre 6 000 na sedenie aj státie. 1897: Postavený nová tribúna Shoreham Street Stand. 1900: Postavený nový kriketový pavilón. 1911: Výstavby strechy na tribúne na Bramall Lane End. 1935: Strecha pridaná na Kop Stand. Bežecká dráha postavená pred John Street Stand. 1953: Inštalované osvetlenie. 1966: Otvorenie tribúny Bramall Lane Stand. 1975: Otvorenie tribúný South Stand. 1981: Kriketový pavilón zbúraný. 1991: Osadenie sedadiel na tribúne The Kop. 1994: Tribúna John Street zbúraná. Sedadlá pridané do nižšieho podlažia na tribúne Bramall Lane End. 1995: Inštalované nové bezpilónové osvetlenie. 1996: Otvorenie novej tribúny John Street. 2008: Nový hotel postavený na rohu tribún South Stand a Bramall Lane. Tribúny Štadión je od roku 1994 podľa Taylorovej správy zrekonštruovaný tak, že všetky miesta sú na sedenie. Pozostáva zo štyroch tribún a dvoch rohových výplňových sekcií v severovýchodnom a juhozápadnom rohu. Na štadióne sa nachádzajú štyri tribúny: Bramall Lane Stand The Tony Currie Stand The Kop Stand John Street Stand Referencie Externé odkazy Sprievodca pre návštevníkov Bramall Lane z oficiálnej webovej stránky Sheffield United Keď bol Bramall Lane prvotriednym kriketovým štadiónom od CricInfo Pozri aj Zoznam futbalových štadiónov v Anglicku Zdroj Tento článok je čiastočný alebo úplný preklad článku Bramall Lane na anglickej Wikipédii.